《余昔作恨诗今复作别诗》
明代·皇甫汸

荡子年来轻远行，河梁那复念闺情。月明夜识昭关戍，风急寒流易水声。

不见紫骝还玉塞，尚闻黄鹄饯金城。伤心独有隋堤柳，折尽长条却更生。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。